CELEX: 32005D0610
Language: fi
Date: 2005-08-09 00:00:00
Title: 2005/610/EY: Komission päätös, tehty 9 päivänä elokuuta 2005, paloteknistä käyttäytymistä koskevien luokkien vahvistamisesta tietyille rakennustuotteille (tiedoksiannettu numerolla K(2005) 2925)   (ETA:n kannalta merkityksellinen teksti)

11.8.2005   
            
            
               FI
            
            
               Euroopan unionin virallinen lehti
            
            
               L 208/21
            
         KOMISSION PÄÄTÖS,
   tehty 9 päivänä elokuuta 2005,
   paloteknistä käyttäytymistä koskevien luokkien vahvistamisesta tietyille rakennustuotteille
   (tiedoksiannettu numerolla K(2005) 2925)
   (ETA:n kannalta merkityksellinen teksti)
   (2005/610/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 89/106/ETY todetaan, että rakennuskohteiden turvallisuuden tasossa kansallisella, alueellisella tai paikallisella tasolla olevien erojen huomioon ottamiseksi voi olla tarpeen vahvistaa perusasiakirjoissa luokat tuotteiden toimivuustasoille kunkin olennaisen vaatimuksen osalta. Nämä asiakirjat on julkaistu komission tiedonantona direktiivin 89/106/ETY perusasiakirjoista (2).
            
         
               (2)
            
            
               Paloturvallisuuden olennaisen vaatimuksen osalta perusasiakirjassa N:o 2 luetellaan toisiinsa liittyviä toimenpiteitä, jotka yhdessä asettavat puitteet jäsenvaltioissa eri tavoin määriteltävälle paloturvallisuusstrategialle.
            
         
               (3)
            
            
               Perusasiakirjassa N:o 2 yksilöidään eräs näistä toimenpiteistä, joka perustuu palon syttymisen, savun muodostumisen ja näiden leviämisen rajoittamiseen syttymistilaan tai tietylle alueelle rajoittamalla rakennustuotteiden alttiutta edesauttaa täyden palon syttymistä.
            
         
               (4)
            
            
               Rajoittamistarve voidaan ilmaista ainoastaan tuotteiden paloteknisen käyttäytymisen tasoeroilla niiden lopullisessa käyttösovelluksessa.
            
         
               (5)
            
            
               Luokitusjärjestelmä hyväksyttiin yhdenmukaistetulla ratkaisulla neuvoston direktiivin 89/106/ETY soveltamisesta rakennustuotteiden paloteknistä käyttäytymistä koskevan luokituksen osalta 8 päivänä helmikuuta 2000 tehdyllä komission päätöksellä 2000/147/EY (3).
            
         
               (6)
            
            
               Tiettyjen rakennustuotteiden osalta on tarpeen käyttää päätöksellä 2000/147/EY hyväksyttyä luokitusta.
            
         
               (7)
            
            
               Monien päätöksen 2000/147/EY luokitukseen sisältyvien rakennustuotteiden ja rakennusmateriaalien palotekninen käyttäytyminen on tarkkaan määritelty ja riittävän hyvin jäsenvaltioiden sääntelyviranomaisten tiedossa niin, että tämän ominaisuuden testaamista ei vaadita.
            
         
               (8)
            
            
               Tuotteita on tapauksen mukaan tarkasteltu ottaen huomioon niiden lopullinen käyttösovellus.
            
         
               (9)
            
            
               Tässä päätöksessä säädetyt toimenpiteet ovat pysyvän rakennusalan komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Liitteessä luetellaan ne rakennustuotteet ja -tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
   2 artikla
   Tämän päätöksen liitteessä luetellaan päätöksellä 2000/147/EY hyväksytyn, paloteknistä käyttäytymistä koskevan luokituksen mukaiset luokat, joita sovelletaan eri rakennustuotteisiin tai -tarvikkeisiin.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä elokuuta 2005.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 40, 11.2.1989, s. 12. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL C 62, 28.2.1994, s. 1.
   
      (3)  EYVL L 50, 23.2.2000, s. 14. Direktiivi sellaisena kuin se on muutettuna päätöksellä 2003/632/EY (EUVL L 220, 3.9.2003, s. 5).
   
      LIITE
      Tämän liitteen taulukoissa luetellaan ne rakennustuotteet ja -tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
      Taulukko 1
      LIIMAPUIDEN (1) PALOTEKNISTÄ KÄYTTÄYTYMISTÄ KUVAAVAT LUOKAT
      
                  Materiaali
               
               
                  Tuotekohtaiset tiedot
               
               
                  Keskitiheys vähintään (2)
                  
                  (kg/m3)
               
               
                  Kokonaispaksuus vähintään
                  (mm)
               
               
                  Luokka (3)
                  
               
            
                  Liimapuu
               
               
                  Standardin EN 14080 mukaiset liimapuutuotteet
               
               
                  380
               
               
                  40
               
               
                  D-s2, d0
               
            
         
      Taulukko 2
      LAMINOITUJEN LATTIANPÄÄLLYSTEIDEN PALOTEKNISTÄ KÄYTTÄYTYMISTÄ KUVAAVAT LUOKAT
      
                  Lattianpäällysteen tyyppi (4)
                  
               
               
                  Tuotekohtaiset tiedot
               
               
                  Vähimmäistiheys
                  (kg/m3)
               
               
                  Kokonaispaksuus vähintään
                  (mm)
               
               
                  Lattianpäällysteluokka (5)
                  
               
            
                  Laminoitu lattianpäällyste
               
               
                  Standardin EN 13329:2000 mukaisesti valmistetut laminoidut lattianpäällysteet.
               
               
                  800
               
               
                  6,5
               
               
                  EFL
                  
               
            
         
      Taulukko 3
      JOUSTAVIEN LATTIANPÄÄLLYSTEIDEN PALOTEKNISTÄ KÄYTTÄYTYMISTÄ KUVAAVAT LUOKAT
      
                  Lattianpäällysteen tyyppi (6)
                  
               
               
                  EN-tuotestandardi
               
               
                  Vähimmäispaino
                  (g/m2)
               
               
                  Enimmäispaino
                  (g/m2)
               
               
                  Kokonaispaksuus vähintään
                  (mm)
               
               
                  Lattianpäällysteluokka (7)
                  
               
            
                  Yksivärinen ja kuvioitu linoleumipäällyste
               
               
                  EN 548
               
               
                  2 300
               
               
                  4 900
               
               
                  2
               
               
                  EFL
                  
               
            
                  Homogeeniset ja heterogeeniset polyvinyylikloridilattianpäällysteet
               
               
                  EN 649
               
               
                  2 300
               
               
                  3 900
               
               
                  1,5
               
               
                  EFL
                  
               
            
                  Vaahtokerroksen sisältävät polyvinyylikloridilattianpäällysteet
               
               
                  EN 651
               
               
                  1 700
               
               
                  5 400
               
               
                  2
               
               
                  EFL
                  
               
            
                  Polyvinyylikloridilattianpäällysteet korkkiperustaisella pohjalla
               
               
                  EN 652
               
               
                  3 400
               
               
                  3 700
               
               
                  3,2
               
               
                  EFL
                  
               
            
                  Vaahdotetut (joustovinyyli) polyvinyylikloridilattianpäällysteet
               
               
                  EN 653
               
               
                  1 000
               
               
                  2 800
               
               
                  1,1
               
               
                  EFL
                  
               
            
                  Jäykät polyvinyylikloridilaatat
               
               
                  EN 654
               
               
                  4 200
               
               
                  5 000
               
               
                  2
               
               
                  EFL
                  
               
            
                  Korkkiainepohjainen linoleumipäällyste
               
               
                  EN 687
               
               
                  2 900
               
               
                  5 300
               
               
                  2,5
               
               
                  EFL
                  
               
            
                  Homogeeniset ja heterogeeniset vaahtopohjaiset lattianpäällysteet, jotka ovat sileää kumia
               
               
                  EN 1816
               
               
                  3 400
               
               
                  4 300
               
               
                  4
               
               
                  EFL
                  
               
            
                  Homogeeniset ja heterogeeniset lattianpäällysteet, jotka ovat sileää kumia
               
               
                  EN 1817
               
               
                  3 000
               
               
                  6 000
               
               
                  1,8
               
               
                  EFL
                  
               
            
                  Homogeeniset ja heterogeeniset lattianpäällysteet, jotka ovat epätasaista kumia
               
               
                  EN 12199
               
               
                  4 600
               
               
                  6 700
               
               
                  2,5
               
               
                  EFL
                  
               
            
         
      Taulukko 4
      TEKSTIILIÄ OLEVIEN LATTIANPÄÄLLYSTEIDEN PALOTEKNISTÄ KÄYTTÄYTYMISTÄ KUVAAVAT LUOKAT
      
                  Lattianpäällysteen tyyppi (8)
                  
               
               
                  EN-tuotestandardi
               
               
                  Lattianpäällysteluokka (9)
                  
               
            
                  Ei-palonkestävät konetehdyt kokolattianukkamatot ja nukkamattolaatat (10)
                  
               
               
                  EN 1307
               
               
                  EFL
                  
               
            
                  Ei-palonkestävät tekstiiliä olevat lattianpäällysteet ilman laattoja (10)
                  
               
               
                  EN 1470
               
               
                  EFL
                  
               
            
                  Ei-palonkestävät tekstiiliä olevat lattianpäällysteet laatoilla (10)
                  
               
               
                  EN 13297
               
               
                  EFL
                  
               
            
         (1)  Sovelletaan kaikkiin tuotestandardin kattamiin puulajeihin ja liimoihin.
      
         (2)  Määritelty standardin EN 13238 mukaisesti.
      
         (3)  Luokat on annettu päätöksen 2000/147/EY liitteen taulukossa 1.
      
         (4)  Mistä tahansa puupohjaisesta substraatista ≥ D-s2, d0 tai mistä tahansa luokan A2-s1, d0 substraatista tehty irtoasennettu lattialaatta.
      
         (5)  Luokat on annettu päätöksen 2000/147/EY liitteen taulukossa 2.
      
         (6)  Mistä tahansa puupohjaisesta substraatista ≥ D-s2, d0 tai mistä tahansa luokan A2-s1, d0 substraatista tehty irtoasennettu lattialaatta.
      
         (7)  Luokat on annettu päätöksen 2000/147/EY liitteen taulukossa 2.
      
         (8)  Lattianpäällyste, joka on liimattu tai irtoasennettu luokassa A2-s1, d0.
      
         (9)  Luokat on annettu päätöksen 2000/147/EY liitteen taulukossa 2.
      
         (10)  Tekstiiliä olevat lattianpäällysteet, joiden kokonaismassa on enintään 4 800 g/m2 ja laatan vähimmäispaksuus on 1,8 mm (ISO 1766) ja:
      
                  —
               
               
                  pinta on 100-prosenttisesti villaa,
               
            
                  —
               
               
                  pinta on vähintään 80-prosenttisesti villaa – enintään 20-prosenttisesti polyamidia,
               
            
                  —
               
               
                  pinta on vähintään 80-prosenttisesti villaa – enintään 20-prosenttisesti polyamidia tai polyesteriä,
               
            
                  —
               
               
                  pinta on 100-prosenttisesti polyamidia,
               
            
                  —
               
               
                  pinta on 100-prosenttisesti polypropeenia, ja jos se on SBR-vaahtopohjainen, sen kokonaismassa on yli 780 g/m2. Kaikki muihin vaahtoihin pohjautuvat polypropeenimatot on suljettu pois.